വൈബ് ഓണം ഫെസ്റ്റ് സമാപിച്ചു തിരുവനന്തപുരം: വട്ടിയൂര്ക്കാവ് യൂത്ത് ബ്രിഗേഡിന്റെ വൈബ് നേതൃത്വത്തില് ശാസ്തമംഗലത്ത് സംഘടിപ്പിച്ച വൈബ് ഓണം ഫെസ്റ്റ് 2021 സമാപിച്ചു. മന്ത്രി വി.ശിവന്കുട്ടി സമാപന സമ്മേളനം ഉദ്ഘാടനം ചെയ്തു. വി.കെ. പ്രശാന്ത് എംഎല്എ അധ്യക്ഷതവഹിച്ചു. ഹോര്ട്ടികോര്പ്പുമായി സഹകരിച്ച് പച്ചക്കറിച്ചന്ത, കുടുംബശ്രീ ഓണം വിപണന മേള, ബാലരാമപുരം കൈത്തറി മുണ്ടുകള്, പൂമേള, പായസമേള എന്നിവ ഓണം ഫെസ്റ്റിന്റെ ഭാഗമായി സംഘടിപ്പിച്ചിരുന്നു.കേരള യൂണിവേഴ്സിറ്റി ബിഎസ്സി ഹോം സയന്സ് ഒന്നാം റാങ്ക് ജേതാവ് ആര്. നജ്മ ഷാനവാസ് , യുണൈറ്റഡ് നേഷന്സ് സ്ഥാപനങ്ങളുടെ ഏറ്റവുമധികം കോഴ്സുകള് പൂര്ത്തിയാക്കി ഇന്ത്യാ ബുക്ക് ഓഫ് റിക്കാര്ഡ്സില് ഇടം നേടിയ ആര്ച്ച എന്നിവരെയും എസ്എസ്എല്സി, പ്ലസ് ടു പരീക്ഷകളില് മുഴുവന് വിഷയങ്ങളിലും എ പ്ലസ് നേടിയ വിദ്യാര്ഥികളേയും സമാപന സമ്മേളനത്തില് മന്ത്രി വി.ശിവന്കുട്ടി ആദരിച്ചു. മുന് കൗണ്സിലര് ബിന്ദു ശ്രീകുമാര്, ശ്രീ.ശശിധരന്, വൈബ് പ്രസിഡന്റ് ആന്സി വര്ഗീസ്, സെക്രട്ടറി ആര്.എസ്. കിരണ്ദേവ്, വൈസ് പ്രസിഡന്റ് ഗോവിന്ദ്, ജോയിന്റ് സെക്രട്ടറി സി.എസ്.രതീഷ് , ട്രഷറര് എസ്.കാര്ത്തിക് എന്നിവര് പങ്കെടുത്തു.